মাজদি সিদ্দিক
মাজদি আব্দুল্লাহ সিদ্দিক (আরবি: مجدي صديق, ইংরেজি: Majdi Siddiq; জন্ম: ৩ সেপ্টেম্বর ১৯৮৫; মাজদি সিদ্দিক নামে সুপরিচিত) হলেন একজন সৌদি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন। মাজদি ২০০৪ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৫৯ ম্যাচে ৪টি গোল করেছেন।